Islam
Džihaad
Koraan
Sharia
Hadith
Naised
KORAAN VÕI PIIBEL
Tere tulemast saatesse! Olen saatejuht Al Fadi.
Olen põnevil saatest, mis on minu jaoks täitunud unistus.
Alates kristlaseks saamisest olen unistanud ja soovinud,
et lootuse ja tõe sõnum, mille läbi sain mina kristlaseks,
võiks olla edastatud kõigile.
Kaasa arvatud mina endise moslemina, kes ei oska araabia keelt.
Selles saates me edastame sulle Piibli tõdesid
ja uurime, mida õpetab Koraan ning teised islami allikad.
Sooviksin, et mõtled ja uurid räägitut ning teed endale selgeks.
Otsi tõde kogu südamest.
Palvetan et sa leiaksid tõe meie Issanda ja Päästja, Jeesuse kohta.
Täna on mul au rääkida teile oma teekonnast
pimeduse riigist Valguse kuningriiki.
Mainisin, et mu nimi on Al Fadi.
Ma sündisin ja veetsin lapsepõlve Saudi-Araabias.
Usutakse, et Saudi-Araabia on islami sünnikoht.
Islam sündis 1400aastat tagasi väikses Meka linnas.
Meka on siiamaani linn, mille poole pööravad moslemid
palvetades oma näo.
Moslemid palvetavad 5 korda päevas.
Mind rõõmustas alati, et olin moslem
ja sündisin moslemi perekonda, kes elas Mekas, islami sünnikohas.
Minule tundus see tollal meeldiva ja võimsana.
Mind õpetati uskuma, et islam on tänapäeva
ainus tõeline religioon, mis on antud kogu inimkonnale
ja mida jumal tunnistab.
Kõik religioonid enne islami, sh kristlus, judaism
ning kõik teised on kehtetud tänapäeval islami kohaselt
ja seda viimased 1400 aastat pärast islami tekkimist.
Jumal ei nõustu ühegi jumalateenistusega,
mis ei toimu islami reeglite kohaselt.
See tähendab, et nüüdsest kõlbavad
islami õpetuse järgi jumalale ainult inimese enda tehtud tead teod.
Inimene peab lootma, et need on piisavad taevasse pääsemiseks.
Inimene peab uskuma, et on ainult üks jumal,
ja et see jumal on saatnud prohveti, Muhamedi.
Sa pead nõustuma, et on ainult üks jumal ja üks prohvet.
Raske oli mõista, et on ainult üks jumal,
kellega suhtleb üks prohvet. Kas jumal teisi prohveteid ei saatnud?
Miks peab päästeks uskuma jumalasse
ja mehesse nimega Muhamed?
Mõelge selle üle.
Sellise tõe islamist õppisin siis lapsena.
Õppisin ka seda, et Muhamed on jumala viimane sõnumitooja.
Muidugi oli saadetud prohveteid enne Muhamedi:
Mooses, Abraham, Iisak, Jaakob, Joosef, Joona (ehk Yunus),
Ristija Johannes (ehk Yahya) ja Jeesus.
Ma uskusin neid kõiki.
Uskusin, et nad tõid sõnumi vaid teatud inimrühmale,
oma rahvale ja omas keeles; jumal andis oma rahvale raamatu
nende õpetamiseks. Õppisin, et peamiseks põhjuseks,
miks jumal lõi islami ja valis Muhamedi,
oli see, et selleks ajaks oli kristlus juba aegunud.
610 a., enne Muhamedi sündi oli kristlus sedavõrd rikutud,
et kaotas oma väärtuse.
Nad teenisid jumalat täiesti jumalale vastuvõtmatul viisil.
Kristlased nimetavad Jeesust Jumala Pojaks ja väidavad,
et Ta löödi risti. Koraani üks salm ütleb,
et tegelikult see ei olnud nii. Kõige olulisem mida õppisin oli see,
et Piiblit pole vaja enam lugeda, sest see on rikutud.
Miks see oli rikutud?
Sest tänapäeval on palju erinevaid Piibleid ehk tõlkeid
ja Piibli osad on omavahel vastuolus.
Piibel õpetab, et Jeesus on Jumal ja Jumala Poeg.
Minule oli see on jumalapilkamine.
Piiblis ei nimeta Jeesus ennast kunagi Jumalaks.
Mulle õpetati, et Piibel on rikutud,
sest midagi taolist ei õpetanud Jeesus kunagi rahvale.
Seepärast lõi jumal kogu maailma rahvaste jaoks
uue religiooni, mida kutsutakse islamiks.
Mulle kui moslemile õpetati samuti,
et varajasemad prohvetid räägivad juba islamist.
Muhamed oli see, kes rääkis uue religiooni lõpuni
mida peab kogu inimkond järgima.
Nüüd kujutad sa ette, missuguses keskkonnas ma kasvasin.
Väga religioosses kodulinna keskkonnas Saudi-Araabias.
Igal nurgal oli mošee. Islami näed kõikjal.
Seaduseks on islam.
Inimeste elutegevust juhib kõikjal islami õpetus.
Sharia on maa seadus ja konstitutsioon.
Mitte-moslemid ei tohi pidada mingeid avalikke jumalateenistusi,
isegi kui nad teevad seda privaatselt.
Neid arreteeritakse, aetakse laiali või heidetakse vanglasse.
Ettekäändeks on, et nad on proovinud pöörata moslemeid oma usku.
Islam tahab moslemeid kaitsta kokkupuutest teiste religioonidega.
Head vaatajad, moslemid ja mitte-moslemid,
mis kahju saaks islam, kui moslemid kuuleksid
teistest religioonidest, kui islam on tõde?
Kui islami jumal on suur ja võimas, ja islami sõnum täidab kogu su südame.
Mispärast hooliksid teistest religioonidest?
Kas mitte sellepärast, et kõik islami osad pole tõde?
Jätan ka teise küsimuse mõtlemiseks ja uurimiseks.
Sest on tähtis, mis juhtub sinuga pärast surma igavikus.
Lugesin Koraani juba päris noorelt, püüdes seda meelde jätta.
12-aastasena mäletasin peast juba pool Koraanist.
Moslemina lugesin Koraani sadu kordi.
Kahjuks ei pööranud ma tähelepanu vastuolus detailidele ja õpetusele,
mida Koraanist leidsin.
Koraan ise keelab küsida ja kahtluse alla seada õpetust.
Kunagi väideta, et see raamat pole täiuslik.
Sa pead uskuma, et Koraan on täiuslik ja lõplik raamat.
Jumal on rääkinud selle sõna-sõnalt
ingel Gabrieli kaudu prohvet Muhamedile.
Kõik Koraani kirjutatu pole Muhamedi ega inimese öeldu,
vaid jumalalt endalt tulnud.
See on tohutu suur vale,
sest nii on sind pandud uskuma, et kõik Koraanis on ainult tõde.
Sa ei tohi kelleltki midagi küsida ka väljaspool islami,
mis on juhtunud enne Muhamedi aegu.
Näiteks: "Kas on olnud varajasemaid prohveteeringuid,
kust saaks vaadata säilinud prohveteeringuid,
millest näeks, et Koraan on nende sõnumite jätk?"
Meile räägiti aina, et väljaspool Koraani olevad raamatud
on rikutud ja seepärast väärtusetud.
Pane ennast minu lapsepõlve olukorda, kes kasvas üles sellises õpetuses.
Sul on ainult üks lootus islam nii nagu see on,
ega tohi esitada ühtegi küsimust.
Õppisin, et pääste sõltub piisaval hulgal headest tegudest.
See on ainus lootus pääseda taevasse jumala juurde.
Muidugi ma ei arvanud, et jumal oleks olnud koos minuga taevas,
sest islam nii ei õpeta.
Islami järgi inimene näeb jumalat kaugelt nagu kuud,
sest jumal on isikupäratu ega taha elada inimeste juures.
Ta ei taha olla suhetes nagu inimestel on kombeks.
Ta on isand ja sina pead temale kuuletuma ja vastu võtma.
Isand nõuab teenijalt kuulamist, kuuletumist ja järgimist.
Sulasena pole sul isegi õigust nõuda isiklikku suhet temaga.
Siiski pead sa kogu oma elu jumalat kiitma, teenima ja kartma.
Kui sa moslemina tõeliselt järgid Koraani õpetust ja ta prohvetit,
oled hirmunud sellise jumala ees.
Ma kasvasin üles jumalat kartes. Tahtsin järgida kõiki islami käske,
sest teadsin, et kui tahan pääseda taevasse,
pean alati olema meelepärane sellele jumalale.
Ma pean kogu aeg teda kartma ja tegema kõik, mida ta nõuab,
lootuses, et kohtupäeval oleks mul häid tegusid rohkem
kui halbu tegusid.
Heade tegudega võiksin saada jumalalt armu.
Islami järgi on sul ainult nii lootust pääseda taevasse.
Kuid märkasin ka midagi muud.
Koraani järgi võib ka teisel viisil pääseda taevasse.
Kui sa hea moslemina ja islami järgijana
ohverdad oma elu selle jumala eest, võideldes jumala vaenlaste vastu.
Märtrisurm on islamis ainus kindel viis saada patud andeks
ega lähe kohtu alla.
Sa ei pääse mitte ainult paradiisi vaid taeva paremasse osasse.
Hakkad mõistma islami õpetust, mis viib sind selge otsuseni.
Kas loodad oma headele tegudele, lootes, et neist piisab kohtupäeval
või võitled islami jumala meelehea eest ja soovid surra märtrina?
Kõik mida vajame, on võidelda jumala vaenlaste vastu.
Islam õpetab, et kõik mitte-islami maad,
kus ei järgita sharia't on jumala vaenlaste maad.
Seepärast võidelge nende vastu nendel maadel.
1970-1980 sõdis Nõukogude Liit Afganistani vastu.
Kommunistid, jumala vaenlased, tungisid Afganistani, moslemimaale.
Sellega oli mul suurepärane võimalus minna võitlema jumala eest.
Paljud noored, isegi 14-16aastased läksid Afganistani ja liitusid
rühmaga "Mujahedin" ehk "Jumala võitlejad".
"Mujahedin" tuleneb sõnast jihad, ehk "võitlus islami eest".
Üks lähedasemaid koolisõpru oli mul Osama bin Ladeni onupoeg.
Osama bin Laden oli pärit Saudi-Araabiast.
Koolivend läks Mujahedin'i võitlejaks ja hiljem sai temast juht.
Ta lubas mind aidata, kui soovin tema rühmaga liituda.
Olin põnevil, sest lõpuks oli mul võimalus osaleda jihadis.
Palusin luba vanematelt ja sugulastelt. Ema kartis nagu emad ikka.
Ta kartis mind kaotada - ehk suren ega näe mind enam.
Ta ei lubanud mind minna.
Muidugi oleksin võinud ära joosta ja võidelda, võib-olla oleksin surnud.
Kuid kartsin, et jumal ei ole minuga rahul kui ei ole kuulekas emale.
Islamis on ema roll oluline.
Naise seisund ei ole hea, kuid ema seisund on oluline.
Seepärast tahtsin olla talle kuulekas. Jäin Saudi õppima rohkem islamit,
pääsesin isikuks, kes hüüab palvele.
Juhtisin palveid mošees.
See näitab kui palju olin õppinud islami juba 16-18 aastasena.
Tundsin, et ma tean islamist kõike vajalikku.
Teadsin islami õpetust peast ja tahtsin kooli lõpetamise järel
minna õppima islami ülikooli,
sest tahtsin tulevikus saada usujuhiks.
Käisin Meka islami ülikoolis umbes poolteist aastat.
Seejärel otsutasin, et parem on minna tavalisse ülikooli.
Teadsin kõike teadmisväärt ja õppisin kogu aeg juurde,
siis miks ma oleksin pidanud veel saama islamis kraadi.
Minust sai insener.
Kolledži lõpetamise järel pidin otsustama,
kas jätkata õpinguid kodus, Saudi-Araabias
või jätkan Ameerikas või Euroopas.
USA või Euroopa koolitust väärtustatakse muidugi rohkem.
See aitab töö saamisel ja enamasti näitab see kvaliteeti.
Seepärast otsustasin minna õppima läände, et ennast täiendada.
Kartsin ainult, et lääne elustiil võib minule mõju avaldada.
Mind õpetati, et need on ebamoraalsed ja rikutud.
Sel lihtsal põhjusel, et neil polnud enam õigeid väärtusi,
sest Piibel oli rikutud.
Meile õpetati, et kristlased on pärinud religiooni vanematelt
ega keegi neist pole iseseisvalt otsustanud,
kas järgida Kristust. Seepärast uskusin,
et kui lähen sinna, kutsun inimesi vastu võtma
ja järgima islami, et mind ei mõjutaks lääs,
vaid mina saaksin muuta nende kultuuri.
Saaksin Allahilt palju õnnistusi ja ta oleks minuga rahul,
kui inimesed võtavad ta vastu ja järgivad teda.
Olin kindel, et suudan seda teha.
Otsustasin minna Ameerikasse,
kuigi mu ees oli palju valikuvõimalusi.
Läksin sinna plaaniga veenda inimesi vastu võtma islam.
Maandudes USA-s arvasin, et inglise keeles õppimine
ei ole mulle probleemiks, sest olin õppinud keelt
suurema osa oma elust.
Siiski oli Jumalal teine plaan, ülesanne minu jaoks.
Märkasin kohe, et inglise keelega on mul probleeme.
Inimesed rääkisid keelt teisiti kui meile võõrkeelena seda õpetati.
Suheldes inimestega ei mõistnud neid täielikult.
Mõistsin, et pean suhtluskeelt arendama.
Otsisin sõpru "The Friends of the Internationals" kaudu.
Selline organisatsioon on igas ülikoolis.
Nende kaudu leiad Jeesusesse uskujate hulgast sõbra või perekonna,
kes oma eeskujuga näitavad, missugune Jeesus on.
Siis ei teadnud, et see on kristlik organisatsioon.
Kui oleks teadnud, ei oleks sealt läinud sõpru otsima,
sest olin range islami järgija.
Kuid Jumalal oli mu eluks hea plaan.
Kahe nädala pärast sain sõpradeks kena noorpaariga,
kes uskusid elavasse Kristusesse.
Külastasin neid seitse kuud.
Märkasin nendes midagi erilist.
Samuti kõike, mida nad minu heaks tegid.
Nad olid nii suurepärased, et istutasid mu südamesse seemne,
mis sundis mind võrdlema ennast ja teisi.
Nende heatahtlikkus sundis mind vaatama endasse.
Ma märkasin, et kuigi olen väga ustav moslem,
on nemad minust paremad - nad on ususangarid.
Seitsme kuu pärast vahetasin õppeaine
ja kolisin teise linna. Suhe nendega katkes,
sest olin väga hõivatud kultuuri ja õppimise pärast.
Mul ei olnud midagi nende vastu, vaid ma lihtsalt unustasin nad.
Jumal ei unustanud mind.
Nende istutatud seeme kasvas minus.
Miski äratas tähelepanu kui võrdlesin seda noorpaari
ja nägin kui palju nad erinesid ümbritsevatest inimestest.
Hiljem, kolledži lõpetamise järel
kohtasin oma töökohal teist imelist abielupaari.
Nad meenutasid mulle eelmist abielupaari.
Kuid nüüd oli mu inglise keel palju parem.
Hakkasin nendega rääkima vaimulikest asjadest.
Vestluses võrdlesin ristiusku ja islami.
Ma maadlesin enda probleemidega.
Ma teadsin, et Jumal saatis oma Poja ristisurma, et mind päästa.
See sõnum sundis mind paremini uurima islami õpetust.
Märkasin, et Kristuses on lootust, kuid islamis seda ei ole.
Kristus oli muutnud mind esimese kohatud abilelupaari
ja hiljem teise abielupaari järel.
Ma suhtlesin nendega, kes aitasid mind edasi vaimulikul teel.
12 aastat möödus esimese abielupaari istutatud seemnest
ja olin jõudnud punkti, kus pidin tegema otsuse.
Kas võtan Kristuse vastu Issandaks ja Päästjaks
või keeldun ja proovin Kohtupäeval Jumala ees seistes selgitada,
miks ma Ta Poja hülgasin kes ohverdas ennast
minu eest vabatahtlikult.
See ei olnud lihtne otsus, mida ma sinuga jagan.
Siiski on lihtne otsida tõde ja võrrelda islami ning ristiusku.
Näitan teile nüüd pildi.
Siin on suurepärane salm Piiblist, mida Jeesus Kristus ütles.
Johannese 17:17 ütleb Jeesus Isale:
"sinu sõna on tõde..."
See ei ole õige, vaid tõde.
Jeesus ütles enda kohta Jh. 14:6: "Mina olen tee, tõde ja elu.
Ükski ei saa minna Isa juurde muidu kui minu kaudu."
Jeesus ütleb, et Jumala sõna on tõde
ja et Ta ise on Jumala Sõna. Tema ongi tõde.
Jh. 1:1 ütleb: "Alguses oli Sõna. Sõna oli Jumala juures,
ja Sõna oli Jumal." Jeesus on Jumal.
Irooniline küll, kuid Koraan tunnistab,
et Jeesus on Maarjale antud Jumala Sõna.
Siin ei räägita sõnast nagu 'oli' või 'tuli' vaid,
et Jeesus on Jumala Sõna.
Tõde ei saa peita. Saatan ei saa varjata tõde.
Jeesuse kohta leidub tõde kõikjalt.
Jeesus oma suuga ütles meile, et Tema on tee kuhu?
Tee taevasse.
Tema on tõde kellest? Kes on tõeline Jumal.
Tema ise on Jumal.
Kui näed Jeesust, näed Jumalat ja Tema on meie pääste tee.
Kallid vaatajad teades seda ja palju muudki Jeesusest,
teadsin, et pean tegema otsuse.
12 aastat pärast noorte istutatud seemet
põlvitasin ja palvetasin, et Jeesus mind päästaks
ja tuleks südamesse, tunnistades end patuseks
ja et Ta puhastaks mind oma kalli vere läbi,
mille ta valas ristil minu pärast.
Sellest hetkest alates on mu elu olnud kaunis.
Teenides Teda, vägevat Jumalat, kes alandus tulema maa peale
ja suri sinu ning minu pääste pärast.
Tema pääste ja arm on sulle tasuta,
tule ja võta vastu.
Ta ei sunni sind selleks, sest ta on armastav Jumal.
Ta on sirutanud oma käe, et võtaksid vastu nagu tegi Ta mulle.
Muutes mind, ebameeldivat ja valesti elavat inimest
meheks, kes elab Tema tõe järgi.
Mõned võivad öelda, et Jeesus ei nimetanud ennast kunagi Jumalaks.
Seepärast näitan teile pildi.
Luuka evangeeliumis 22:70
küsivad Jeesuselt enne ristilöömist ülempreester ja teised süüdistajad:
"Kas sa oled Jumala Poeg?"
Jeesus vastas: "Need on teie sõnad, et mina olen."
Mk. 14:61-62 küsiti Temalt sama küsimus.
Ülempreester küsis temalt: "Kas sina oled Messias, Kiidetava Poeg?"
Jeesus ütles: "Mina olen see..."
Mida see tähendab, et Jeesus on Jumala Poeg?
See tähendab seda, et Jeesus ise on Jumal.
Ma kutsun teid üles palvetama,
et Ta päästaks sind kohutavast Kohtupäevast.
Siis saad veeta igaviku rahus armastava Jumalaga,
kes tõi ennast ohvriks, sinu enda päästeks.
Kas Ta on sinu Issand ja Päästja?
Ma tänan teid väga, et nõustusite kuulama
väga tähtsat sõnumit. Mida tahtsin teiega
jagada oma südant ja lugu.
Tahan, et te teaksite, et minu Issand ja Päästja
armastab sind ja ohverdas ennast sinu eest.
Kui sul on küsimusi, ettepanekuid või muresid
siis palun vaata allolevalt veebileheküljelt.
Saada oma küsimus või ettepanek ja me vastame sulle meeleldi.
Olen Al Fadi, selle saatejuht ja soovin sulle õnnistatud päeva!
Tõlge: Aare Lukman